Jo Black: ’n Nuwe naam om dop te hou op die Afrikaanse musiektoneel - Afrikaanse Musiek Nuus
Enige sanger droom daarvan om ’n suksesvolle sangloopbaan te bou. Jo Black is die uitsondering. Want die man het meer as genoeg ervaring in bou. Vir 8 jaar lank was hy in konstruksie – paaie, brûe, skole en huise. Toe begin hy sy eie inisiatief met die naam “Be That Guy” wat kinders regoor die land help bou het aan ’n positiewe ingesteldheid. Nou begin hy bou aan sy sangloopbaan.
Die Pretoria-Noord boorling se eerste liedjie met die titel Skepe word op 25 November op iTunes en Apple Music bekendgestel. Boonop lê hy sommer ook ’n sterk fondasie deur die video op dieselfde dag op YouTube vry te stel.
Skepe is ook net die eerste tree van baie wat Jo gaan gee in die vermaaklikheidswêreld. Hy is reeds besig met die afrondingswerk aan sy eerste vollengte album saam met die gesoute Inhoud Huis span en die finale produk beloof om vol inspirasie en lekker ligte luistermusiek te wees.
As jy intussen meer oor die belowende nuwe stem wil uitvind, bly op hoogte deur hom op Instagram te volg of Twitter.
VORIGE Martin Bester se album is hier
Klein Keagan se ontmoeting met sy held Manie Jackson gaan jou hartsnare roer VOLGENDE
Jason Bradley-toer: ‘’n Doodgewone man met ’n Fender-kitaar’
19 Februarie 2019 Digitaal
Xander Joubert veroorsaak ’n opskudding met eerste pop-enkelsnit en video!
9 Julie 2018 Digitaal